Õiend  
Narva Linnavolikogu Uusi töökohti loovate ettevõtjate toetamise korra eelnõu juurde 

Riigis ja maailmas valitseva üldise majanduskriisi mõjul puutus Narva 2009.a aastal kokku töötuse taseme katastroofilise kiire kasvuga. Juba alates 2008.a maist hakkas töötuse tase Narvas katkematult kasvama. Sellele pani aluse massiline koondamine tekstiiliettevõttes Kreenholmi Valduse AS. Kuid üha kasvava majanduskriisi tõttu riigis hakkas töötute arv eriti kasvama 2008.a detsembrist. Eesti Töötukassa andmetel suurenes 2008.a maist kuni 2009.a detsembrini töötute arv Narvas kokku 4,4 korda  ning saavutas taseme 7119 inimest. 

Märkimisväärselt kasvas nende perekondade arv, kus mõlemal vanemal pole tööd.

Töötuse kõrge tase kajastus negatiivselt Narva linna kui kohaliku omavalitsusüksuse elutegevusel, kuna põhiliseks kohaliku eelarve kujundamise allikaks on kohaliku omavalitsuse territooriumil elavate residentidest füüsiliste isikute tulumaksu eraldised. 2009.a vähenes Narva maksumaksjate üldine arv 4 027 inimese võrra (13%), 30 326-lt jaanuaris kuni 26 299-ni oktoobris. 
Alates 01.04.2009.a Vabariigi Valitsuse otsuse alusel oli tulumaksu eraldise osa, mis kantakse üle linnaeelarvesse,  vähendatud 11,93%-lt  kuni 11,4%. Selle vähendamise tõttu jäi Narva linnal saamata 2009.a jooksul hinnanguliselt 12,5 mln krooni tulu. 

Põhiliseks võimaluseks Narva tööhõive olukorra radikaalseks muutmiseks on tuua linna suured välismaised tootmisettevõtted, kes on suutelised kohe looma suure hulga töökohti ning tuua samuti tootmisfirmad Eesti teistest linnadest. Maksta neile rahalist toetust Narva tuleku ja uute töökohtade loomise eest; pakkuda soojuse, vee ja kanalisatsiooni kulude kasvu hüvitamist; pakkuda välismaa tootmisettevõtele tugiisiku teenust,   kelle ülesandeks on koostöö kohalike ja riiklike võimudega ettevõtte nimelt.
Narvas olemasolevate tootmiste laiendamiseks pakutakse rahalist toetust uute töökohtade loomise eest. 

Uusi töökohti loovate ettevõtjate toetamise meetmete rakendamine soodustab nii madala tööhõive kui ka linnaeelarve madalate tulude laekumise probleemi lahendamist ja tagab linna jätkusuutlikku arengut. 

